પંજાબના ટ્રાફિક કોન્સ્ટેબલ જગદીપસિંઘે એક રેકોર્ડ તોડ્યો છે. સાત ફિટ છ ઈંચ હાઈટ અને ૧૯૦ કિલોગ્રામ વજન સાથે જગદીપસિંઘ દુનિયાનો સૌથી ઊંચો અને તગડો પોલીસ કર્મચારી બન્યો છે. તેના બુટનો નંબર ૧૯ છે અને આ બુટ ક્યાંયથી પણ મળતા નથી. જગદીપ પંજાબમાં સેલિબ્રિટી સ્ટેટસ ભોગવી રહ્યો છે અને તેને જોઈને લોકો ઓટોગ્રાફ લેવા ઉભા રહે છે. ઘણી વખત તો ટ્રાફિક સંચાલન વખતે કેટલાક લોકો તેની સાથે સેલ્ફી લેવા માટે ઉભા રહી જાય છે. તેનું યુનિફોર્મ પણ વિશેષ રીતે સીવડાવવું પડે છે કેમકે, ખભાથી તેના હાથ બહુ લાંબા છે. ઘણી ‌વખત સ્થાનિક પોલીસ સ્ટેશન એરિયામાં જો કોઈ બખેડો થયો હોય તો તેને લઈ જવામાં આવે છે જ્યાં તેને જોતાં વેંત જ ટોળું વેરવિખેર થઈ જતું હોય છે.